Overskrift på mail: Vigtig besked om aktiviteten Blodtryksmåling

Kære (*indsæt navn på samarbejdspartner*)

Hjerteforeningen har efter grundig overvejelse besluttet at stoppe aktiviteten blodtryksmåling.

Blodtryksmåling har eksisteret som aktivitet i Hjerteforeningen gennem mange år, og har på mange måder været en stor succes. Aktiviteten har været båret af dygtige og omhyggelige frivillige, der har sat en stor ære i at udføre grundige målinger af borgere på messer, apoteker, ved arrangementer og øvrige aktiviteter.

Aktiviteten har specielt lokalt været med til at skabe synlighed for Hjerteforeningen og har bidraget til at skabe opmærksomhed om vigtigheden af at kende sit blodtryk.

Hjerteforeningen skal fremstå som en troværdig organisation, der bygger sine indsatser på evidens og leverer tilbud af høj faglig kvalitet, og det er på den baggrund vi har evalueret den hidtidige aktivitet; blodtryksmåling. Den faglige anbefaling, baseret på omfattende forskning på blodtryksområdet, er tydelig. Der er ikke sundhedsfagligt belæg for at foretage enkeltstående blodtryksmålinger i de rammer, som Hjerteforeningens frivillige arbejder under. Bekymringen er, at vi måler værdier, der ikke er retvisende. Korrekt blodtryksmåling indebærer nemlig, at blodtrykket skal måles over en periode og i rolige og kendte omgivelser.

Hjerteforeningen ønsker ikke at opretholde en aktivitet, der kan så tvivl om Hjerteforeningens faglige troværdighed og/eller evidensbaserede tilgang til forebyggelse. Derfor har vi valgt at stoppe aktiviteten, og blodtryksmåling ophører hermed dags dato.

Vi vil derfor sige en kæmpe tak for samarbejdet. Vi håber, at vi vil kunne finde andet at samarbejde om i fremtiden.

Mvh *(indsæt titel og navn)*